Glavni krivac i tvorac tih grafita je sam Adis Pokvić

“Bit će još Srebrenica” i “Neće ostati balija-Uskoplje” samo su neki od grafita koji su “osvanuli” na automobilu i obiteljskoj kući Adisa Pokvića (32) iz Gornjeg Vakufa. Inače, u Gornjem Vakufu žive i Bošnjaci i Hrvati. Podsjetimo, mladić je zgrožen i pun osude policiji i medijima prijavio ovaj slučaj tvrdeći da je jedno jutro zatekao auto i kuću išarane grafitima punim mržnje. “Jutros dolazim i budim se, pronalazim to na autima šarano i ispisano. Kukavički, katastrofa”, kazao je tada Pokvić.

No, ova priča dobiva vrlo zanimljiv rasplet. Glavni krivac i tvorac tih grafita je sam Adis Pokvić, javlja portal Bugojno danas. Policija je istragom došla do zaključka da je riječ o lažnom prijavljivanju, što je na kraju i sam mladić priznao. Naravno, 32-godišnjak neće proći nekažnjeno jer je nakon priznanja optužen za kazneno djelo.

Policija je nakon istrage objavila kako se radi o lažnoj prijavi kaznenog djela izazivanja nacionalne, rasne i vjerske mržnje. Bugojno danas piše kako je mladić priznao da je autor grafita i optužit će ga za kazneno djelo.